Ennakkoratkaisupyyntö, jonka Tribunale di Bolzano (Italia) on esittänyt 8.3.2022 – Rikosoikeudenkäynti, jossa vastaajana on Ignoti
(asia C-178/22)
Oikeudenkäyntikieli: italia
Ennakkoratkaisua pyytänyt tuomioistuin
Tribunale di Bolzano
Rikosoikeudenkäynnin asianosainen pääasiassa
Ignoti
Ennakkoratkaisukysymys
Onko 12.7.2002 annetun Euroopan parlamentin ja neuvoston direktiivin 2002/58/EY1 15 artiklan 1 kohta esteenä sellaiselle 30.6.2003 annetun asetuksen nro 196 (tietosuojakoodeksi) 132 §:n, jonka kolmatta momenttia on muutettu 30.9.2021 annetulla asetuksella nro 132, josta on muutettuna tullut 23.11.2021 annettu laki nro 178, kaltaiselle kansalliselle lainsäädännölle, jonka tällä hetkellä voimassa olevassa versiossa säädetään seuraavaa:
”3.    Laissa tarkoitetun säilyttämisajan kuluessa tapauksissa, joissa on riittäviä viitteitä rikoksista, joista lain mukaan langetetaan elinkautinen vankeusrangaistus tai joista määrättävän rikosprosessikoodeksin 4 §:ssä mukaisesti määritellyn vankeusrangaistuksen enimmäiskesto on vähintään kolme vuotta, sekä vakavissa puhelimitse esitettyjä uhkauksia, ahdistelua ja häirintää koskevissa rikoksissa tiedot, siltä osin kuin ne ovat merkityksellisiä tosiseikkojen selvittämisen kannalta, voidaan hankkia sen jälkeen, kun tuomioistuin on etukäteen antanut perustellulla määräyksellä siihen luvan julkisen syyttäjän pyynnöstä tai syytetyn puolustajan, tutkinnan kohteena olevan henkilön, vahinkoa kärsineen henkilön tai muiden yksityisten osapuolten vaatimuksesta.”?
____________
1 Henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) 12.7.2002 annettu Euroopan parlamentin ja neuvoston direktiivi 2002/58/EY (EYVL 2002, L 201, s. 37).